钦定古今图书集成/明伦汇编/氏族典/第187卷 > 萧大春
## 钦定古今图书集成/明伦汇编/氏族典/第187卷 > 萧大春

按《梁书安陆王大春传》：“安陆王大春，字仁经，少博涉
书记，天性孝谨，体貌瓌伟，腰带十围。大同六年，封西
丰县公，拜中书侍郎，后为宁远将军，知石头戍军事。
侯景内寇，大春奔京口，随邵陵王入援，战于锺山，为
贼所获。京城既陷，大宝元年，封安陆郡王，出为使持
节云麾将军，东扬州刺史。二年秋，遇害，时年二十二。”